Diari Oficial de la Generalitat Valenciana


Sumari del DOGV 240, del 28-03-1985 (1985/804096)

RESOLUCIÓ de la Direcció General d'Ensenyament Mitjà del 15 de desembre de 1984 per la qual es regula el règim administratiu econòmic i funcionament financer dels Centres de Batxillerat, Formació Professional i Ensenyaments Especialitzats dependents d'aquesta Conselleria de Cultura, Educació i Ciència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   240

Data del DOGV
:   28-03-1985

Secció del DOGV
:   ALTRES DISPOSICIONS

Número del document
:   1985/804096


Data del document
:   15-12-1984

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de la Direcció General d'Ensenyament Mitjà de 15 de desembre de 1984, per la qual es regula el règim administratiu econòmic i funcionament financer dels Centres de Batxillerat, Formació Professional i Ensenyaments Especialitzats dependents d'aquesta Conselleria de Cultura, Educació i Ciència.  
L'activitat econòmica dels Centres d'Ensenyament Mitjà ha estat regulada per diverses normes, algunes de les quals de caràcter intern com les que establia el Patronal de Formació Professional.   
Aquestes normes no contemplen adequadament la instrumentació comptable dels centres, per això i a fi d'obtenir un control més eficaç de l'activitat, en ordre tant a la modificació del mètode com al major grau possible d'eficàcia i transparència en la gestió i administració dels recursos i mitjans materials dels çentres d'ensenyament mitjà, es dicten tot seguit les disposicions de caràcter general, l'àmbit d'aplicació de les quals seran els Centres de BUP , FP i Ensenyaments Especialitzats , és a dir, tot allò que entenem com centres d'Ensenyament Mitjà.   
Promulgada la Llei d'Hisenda Pública de la Generalitat Valenciana i la Llei General de Pressupostos i en base al Reial Decret 2093/83 de 28 de juliol (BOE de 6 d'agost) dispose:   
I. En tots els Centres d'Ensenyament Mitjà dependents d'aquesta Conselleria de Cultura, Educació i Ciència, s'estableix a partir de l'1 de gener de 1985 la normativa següent en les seues actuacions econòmico - administratives.   
1.a) La Conselleria de Cultura, Educació i Ciència a través de la Direcció General d'Ensenyament Mitjà i en base als crèdits pressupostaris disponibles per a cada exercici econòmic, establirà els recursos adscrits a cada Servei Territorial, el qual, alhora, amb l'especial col·laboració de les Juntes Provincials de Directors i els Serveis d'Inspecció Tècnica procedirà a distribuir-los entre els centres docents d'aquest nivell educatiu dependents d'aquesta, notificant-los el cup anual de recursos atribuïts a cada un com a crèdit pressupostari.   
II. Lliurament de recursos  
La Direcció General d'Ensenyament Mitjà lliurarà per trimestres naturals crèdits pressupostaris amb el caràcter a justificar (ADOPJ) a cada Servei Territorial.   
Els recursos per a despeses de funcionament dels  
Centres poden tenir imputació als Conceptes:  
09.06.211 Despeses d'oficina.  
09.06.222 Conservació i reparacions ordinàries d'immobles.  
09.06.233 Comunicacions.  
09.06.257 Neteja, calefacció, enllumenat, aigua, etc.  
09.06.259 Despeses d'activitats docents i complementàries.  
09.06.263 Conservació i reparació de material inventariable.  
09.09.291 Dotació per a serveis nous.  
Tots aquests conceptes es determinen en l'Annex III.  
Cada trimestre es generarà un lliurament que englobarà tots els conceptes, indicant-se en la notificació que s'efectue l'import detallat de cada una d'aquestes assignacions. Els Serveis Territorials procediran idènticament a situar els recursos en els comptes dels centres consignant quantitat i data d'aquesta. En funció d'allò disposat en la Llei per la qual s'aprova el pressupost de 1985, la gestió d'aquest crèdit tindrà caràcter limitatiu en la seua globalitat, no existint limitació individual per conceptes, independentment que la justificació es realitze en funció de cada un dels epígrafs.   
Els possibles saldos de qualsevol tipus al final de cada trimestre hauran de mantenir-se durant tot el transcurs de l'exercici econòmic.   
En aplicació de les normes que regeixen en l'Administració financera, els Serveis Territorials s'abstindran d'enviar remeses de recursos als centres que tinguen pendent de justificar la partida anterior.   
III. Justificació de despeses.   
1. Normes per als Centres.   
Cada Centre, de Batxillerat, Formació Professional o Ensenyaments Especialitzats, retrà als Serveis Territorials a través de les seues Unitats de Crèdit respectives, un únic compte trimestral que recollirà els diferents conceptes anteriorment indicats, dins del termini dels 2 mesos següents a la recepció dels recursos. En cada compte s'inclouran relacions independents de les despeses per conceptes pressupostaris (211, 222, 233, 257, 259, 263, 291).   
Donat el cas que els Centres no hauran pogut atenir-se a l'assignació anteriorment esmentada, la justificació dels comptes es realitzarà estrictament d'acord amb els conceptes pels quals realment s'hauran produït les despeses.   
2. Normes per als Serveis Territorials.   
2.1. Els Serveis Territorials elevaran a la Direcció General d'Ensenyament Mitjà els projectes tramesos pels Centres. Aquests projectes tindran com a finalitat conèixer la situació del repartiment dels crèdits que es distribueixen cada any en funció de les necessitats.   
2.2. Els Serveis Territorials retran compte al Servei d'Intervenció i Comptabilitat de la Direcció General de Programació i Inversions de cada un dels lliuraments efectuats per aquest organisme amb càrrec a les aplicacions pressupostàries anteriorment esmentades, dins del termini de 3 mesos següents a la recepció dels recursos.   
El Servei d'Intervenció i Comptabilitat de la Direcció General de Programacions i Inversions remetrà posteriorment a la Intervenció General de la Conselleria d'Economia i Hisenda la justificació trimestral enviada pels Serveis Territorials per a la seua liquidació definitiva.   
IV. Overtura de comptes bancaris.   
1. Pels Serveis Territorials.   
La situació dels fons lliurats amb el caràcter a justificar (ADOPJ) per la Direcció General d'Ensenyament Mitjà es farà a cada Servei Territorial en el compte corrent obert habitualment per a aquestes finalitats.   
2. Pels Centres.   
Segons les disposicions vigents , els Centres obriran tal com ho tenen actualment , un compte únic a través del qual s'ha de gestionar el moviment del crèdit de despeses de funcionament. Les ordres de pagament contra l'esmentat compte seran expedides amb les signatures conjuntes del Director i del Secretari del Centre o qui els substituesca reglamentàriament.   
En els casos que existesca Administrador serà aquest qui signarà conjuntament amb el Director del Centre. Els interessos que pogueren guanyar els fons existents en comptes de la Banca no oficial seran ingressats en el compte de la Conselleria d'Economia i Hisenda en el concepte de Recursos Eventuals número de compte: 5025000/1 del Banc d'Espanya en València "Generalitat Valenciana".   
Aquest compte esmentat anteriorment ha de ser distint del corresponent a les Taxes de tipus acadèmic o administratiu que el Centre ha de sol·licitar i trametre detalladament i per separat a la Conselleria d'Economia i Hisenda.   
V. Atribucions de funcions en l'activitat econòmica dels Centres.   
1. Al Director.   
1.a) Coordinar l'activitat econòmico - administrativa del Centre.   
1.b) Elevar al Servei Territorial respectiu el projecte de pressupost del Centre, aprovat per l'òrgan col·legiat competent (Annex I).   
1.c) Ordenar els pagaments i retre comptes degudament justificats de la utilització dels recursos econòmics del Centre.   
1.d) Disposar, conjuntament amb el Secretari o Administrador del compte o comptes autoritzats en Entitats de crèdit.   
2. Al Secretari.   
2.a) Redactar i autoritzar amb la seua signatura les actes de les reunions (incloent si no hi hagués Administrador aquelles que tinguen lloc en el centre referent als òrgans econòmics).   
2.b) Donar fe dels acords o custodiar els llibres i arxiu del Centre.   
2.c) Expedir amb el vist-i-plau del Director, d'acord amb les dades que obren en el Centre, les certificacions que sol·liciten les autoritats i els interessats així com els seus representants.   
2.d) Custodiar la documentació bàsica del Centre.   
2.e) Formular l'inventari general del Centre.   
2.f) Les funcions encomanades a l'Administrador quan no hi haja aquest càrrec al Centre.   
3. A la Junta Econòmica.   
3.a) Assessorar el Consell de Direcció en la gestió econòmica del Centre.   
3.b) Elaborar el projecte de pressupost d'aquest.   
3.c) Examinar i informar les propostes de necessitats de noves despeses.   
4. A l'Administrador.   
4.a) La gestió del Centre sense perjuí de les atribucions del Director i de la Junta Econòmica.   
4.b) Formular l'avantprojecte de pressupostos del Centre.   
4.c) Tramitar les despeses autoritzades pel Director del Centre i efectuar els pagaments necessaris.   
4.d) Liquidar i recaptar les taxes acadèmiques i administratives i tots els drets que procedesquen en l'aplicació de la legislació vigent.   
4.e) Disposar conjuntament amb el Director, del compte o comptes autoritzats en les Entitats de Crèdit.   
4.f) Elaborar els comptes justificatius de la inversió dels recursos i que ha de retre el Director del Centre.   
4.g) Informar el Director del Centre dels assumptes referents a l'Administració del Centre;.   
VI. Instrumentació Comptable.   
La instrumentació comptable a càrrec de cada Centre, a efectes de les seues activitats econòmiques estarà constituïda pels llibres següents:   
1. Llibre d'Actes de la Junta Econòmica (Annex IV) en el qual es reflectiran els acords corresponents d 'aquesta Junta.   
2. Llibre de Registre de matricula Oficial del Centre i dels adscrits (Annex V), en el qual s'inclourà la matricula que amb aquest caràcter s'efectue al Centre.   
3. Llibre de registre de matricules d'ensenyaments no escolaritzats i lliures (Annex VI) que refectiran la duta a terme pel Centre d'aquests tipus d'ensenyaments.   
4. Llibre auxilar de comptes corrents bancaris (Annex VII), que reflectirà el moviment d'ingressos i pagaments haguts en els comptes oberts en les Entitats de Crèdits.   
5. Llibre registre de remeses i liquidacions de despeses (Annex VIII) que recollirà el moviment d'ingressos i pagaments haguts amb aplicació als recursos rebuts a través dels Serveis Territorials (s'adjunta també model de balanç trimestral). Els saldos de qualsevol tipus al final de cada trimestre, hauran de mantenir-se durant tot el transcurs de l'exercici econòmic.   
6. Llibre auxiliar de liquidació de taxes (Annex IX) en el qual es refondran totes les liquidacions de taxes practicades i que hauran estat reflectides en els registres de matricules i llibres de taxes per certificacions, compulses i trasllats.   
7. Llibre registre de taxes per certificacions, compulses i trasllats (Annex X) que reflectirà les taxes lliurades en els documents i actuacions administratives ressenyades.   
8. Llibres d'inventari general (Annex XI, XII) que tenen per objecte recollir el moviment de tot el material inventariable del Centre, tant el que tinga entrada al Centre com el que cause baixa per inutilització o altra causa.   
9. Llibre inventari general de biblioteca (Annex XIII) que recollirà, amb el detall que s?especifica en el llibre, el fons bibliotecari del Centre.   
10. Llibre registre de compres de material fungible (Annex XIV), constitueix l'instrument de control d'aquest tipus de material.   
En aquells Centres on tinguen mitjans tècnics que permeten de millorar les condicions administratives i d'instrumentació comptable, resten facultats perquè de manera progressiva els introduesquen, sempre que siguen idonis per a les finalitats proposades.   
Els registres s'assentaran en llibres adientment enquadernats, foliats i diligenciats, segellat cada foli amb el segell del Centre.   
La diligència d'habilitació del Registre, la qual es consignarà en la contraportada, tindran el text següent:   
CONSELLER DE CULTURA, EDUCACIO I CIENCIA  
Servei Territorial   
Habilitem aquest llibre, destinat a   
 compost de folis, segellats amb el segell d'aquest Centre, per a les anotacions establertes per la Resolució de la Direcció General d'Ensenyament Mitjà de data corresponent al Centre d   
 a d de 19   
EL DIRECTOR (Segell) EL SECRETARI  
Arxiu de la documentació justificativa de la comptabilitat.   
Tota la documentació que servesca de base per a la realització d'assentaments en els llibres de registre ressenyats s'arxivarà correlativament i independentment a la de cada llibre.   
Quan algun dels documents originals s'haurà d'incloure en el compte justificatiu de despeses, se n'arxivarà una fotocòpia.   
Els llibres - registre a càrrec de les Seccions de Formació seran els següents:   
- Llibre auxiliar de comptes corrents bancaris.   
- Llibre de registre de remeses i liquidació de despeses ordinàries de funcionament.   
- Llibre inventari general.   
- Llibre inventari general de biblioteques.   
- Llibre registre de material fungible.   
Juntament amb tot això, es disposarà l'Arxiu de la documentació justificativa de la comptabilitat.   
- Tota la documentació que servesca de base per a la realització d'assentaments en els llibres de registre ressenyats s'arxivarà correlativament i independentment de cada llibre.   
- Quan algun dels documents originals s'haurà d'incloure en el compte justificatiu de les despeses, se n?arxivarà una fotocòpia.   
VII. Registre de control per a actes de caràcter administratiu.   
A més dels llibres - registre de caràcter fonamentalment econòmic que han estat ressenyats en l'apartat VI, els Centres portaran els llibres - registre de caràcter administratiu següents:   
1. Llibre d'Actes del Claustre (Annex IV).   
2. Llibre d'Actes del Consell de Direcció (Annex IV).   
3. Llibre de Registre del Professorat (Annex XV).   
4. Llibre de registre de Títols (Annex XVI).   
5. Llibres d'Entrada i Eixida de documents (Annex XVII).   
En el cas de les Seccions de Formació Professional, per la seua escassa entitat només portaran els llibres de registre d'entrada i eixida de documents.   
Els diferents llibres que s'estableixen en aquesta resolució seran confeccionats per la Conselleria de Cultura Educació i Ciència, i distribuïts per mitjà dels Serveis Territorials.   
VIII. Normes Generals sobre els Annexos I, II, IIII.   
L'Annex I s'utilitzarà únicament pels Centres Educatius' i té com a finalitat avaluar el pressupost del Centre.   
L'Annex II l'utilitzaran els Serveis Territorials per a avaluar el pressupost de despeses del total dels Centres de la seua província.   
L'Annex III és d'utilitat conjunta pels Centres i els Serveis Territorials.   
València, 28 de desembre de 1984.   
El Director General d'Ensenyament Mitjà,   
XAVIER PANIAGUA I FUENTES   
Veure imatge  
CODI DE DESPESES PER CLASSES  
1. DOTACIO ORDINARIA PER A DESPESES D OFICINA   
Comprenen els apartats següents:   
1. Paper, impresos i material no inventariable. Es comprén en aquest apartat les adquisicions del material indicat que s'utilitze exclusivament en les necessitats d'oficina, però no les compres de paper, impresos, fitxes d'avaluació, etc..., destinats a les activitats docents, puix aquestes despeses es cobreixen per l'apartat 5. Tampoc es comprén l'adquisició de taules, cadires, màquines d'escriure, fitxers, etc. per tenir la consideració de material inventariable, l'adquisició del qual està encomanada a la Direcció General de Programació i inversions .   
2. Material de Reprografia. Clixés, paper de fotocopiadora, etc. (per a usos no docents).   
3. Subscripcions. A butlletin, periòdics, publicacions, etc. (no didàctiques).   
4. Uniformes de subalterns i zeladors.   
5. Altres. Petites despeses de desplaçament, ports d?escassa quantia despeses financeres de girs, transferències etc.   
2. CONSERVACIO I REPARACIONS ORDINARIES D?IMMOBLES   
Compren les despeses següents de conservació i reparació:   
Obra, pintura, fusteria (portes, persianes, esplandits), cristalleria, electricitat (làmpares elèctriques, resistències, endolls, cables, etc.), calefacció, llauneria (lavabos, conduccions, etc.), ascensors i muntacàrregues, jardineria i altres (incloses despeses de contribucions especials). En tot cas es tracto de petites despeses estrictament de conservació i reparació per a mantenir el valor d'ús dels elements fixos de l'immoble. Les obres de major envergadura (pintures generals, obres importants de pisos, murs, etc.) tindran la seua aplicació al pressupost de la Direcció General de Programació i Inversions.   
3. COMUNICACIONS  
1. Serveis telefònics. Distinguint - ne entre els cost que representa la quota d'abonament fixa dels aparells instal·llats i el cost variable en funció de les cridades efectuades.   
2. Correspondència postal i serveis telegràfics. Compren les despeses per adquisició de segells de correus, telegrames, etc.   
4. NETEJA, CALEFACCIO, ENLLUMENAT, AIGUA, ETC.   
Inclou les despeses de:   
1. Neteja. Import total de la contracta quan el servei serà d'aquest tipus. Si ho hi és contractat, només s'inclouran les despeses de neteja, però no els salaris del personal.   
2. Calefacció, refrigeració, adquisició de combustible. (Carbó, gas, fuel, consum d'electricitat, etc.) Unicament, però no la compra d'aparells i la seua conservació o reparació, que figurarà en l'apartat 6.   
3. Aigua.   
4. Enllumenat. Cost de l'electricitat utilitzada per a il·luminació (no per a calefacció, refrigeració o força). lloguers de comptador.   
5. DESPESES DE LES ACTIVITATS DOCENTS I COMPLEMENTARIES   
I. Consum de material didàctic. Compren el material utilitzat en exàmens, seminaris, etc., com paper per a exàmens, còpies d'exercicis, qüestionaris, quaderns de notes, guix, esborradors, discos, diapositives i cintes magnetofòniques, revistes i llibres especialitzats destinats a biblioteques dels Centres, mapes, material i esports, etc. En qualsevol cas es tracta de material no inventariable, la dotació del qual no ateny a la Direcció de Programació i Inversions.   
2. Consum de material i energia de laboratori i tallers. Material menut de laboratori no inventariable, serpentines, productes químics i matèries primeres, petites eines utilitzades en tallers, consum d'energia elèctrica d'altra mena en laboratoris i tallers, etc.   
3. Consum de material d'avaluació. Fitxes d'avaluació, etc.   
4. Activitats complementàries. Activitats culturals i recreatives relacionades amb la docència: desplaçaments, etc., despeses d'escenificacions, concerts, corals i altres activitats semblants.   
5. Activitats mèdico - sanitàries. Despeses de farmaciola, infermeria, etc.   
6. Servei d'orientació. "Test" i altres materials semblants.   
6. CONSERVACIO I REPARACIO DE MOBILIARI I ALTRES  
MATERIALS INVENTARIABLES   
1. Conservació i reparació de mobiliari escolar. Despeses d'aquest tipus referents a cadires, taules, armaris, i altres elements inventariables, en cap cas s'hi comprén l'adquisició d'aquest material.   
2. Conservació i reparació de l'equip escolar. (Projectors, magnetòfons, tocadiscs, equips de laboratoris, etcètera.)   
3. Conservació i reparació de mobiliari i material d'oficina. Despeses referents a cadires, butaques, taules, màquines d'escriure i calcular, i en general a quants elements inventariables siguen utilitzats en oficines i despatxos administratius del Centre.   
Veure imatge  
ANNEX III  
Tipus de despeses que poden ser aplicades a cada un dels conceptes que s 'Indiquen, d'acord amb el codi establert en aquesta Resolució.  
Concepte 211. Dotació ordinària per a despeses d'oficina.   
En aquest concepte seran aplicables les despeses referides en la seua denominació en sentit ampli; hi tindran cabuda, doncs, despeses de naturalesa semblant a les que senyalem tot seguit:   
- Despeses ordinàries d'oficina i material no inventariable (impresos, oficis, sobres, llapis, bolígrafs, grapadores, etc.).   
- Despeses financeres per girs, transferències i altres de naturalesa semblant.   
- Subscripcions a butlletins, revistes i publicacions, quan calguen per a les necessitats oficials del Centre.   
- Uniformes del personal subaltern.   
- En general despeses ordinàries de caràcter administratiu.   
Concepte 222. Conservació i reparacions ordinàries d'immobles.   
En aquest concepte s'aplicaran les despeses referides a qualsevol tipus de reparació d'instal·lacions i dependències de tota mena, aules, aules - tallers, gimnàs, serveis i tots els conceptes de reparacions de l'immoble del Centre (reparació pintura, llauneria, etc.) excloent-ne les reparacions d'importància, i que per la seua quantia ultrapassen els límits del pressupost.   
Concepte 233. Comunicacions.   
Comprén els serveis postals, telèfons i telegràfics.   
Concepte 257. Neteja, calefacció, enllumenat, aigua.   
En aquest apartat figuren les despeses corresponents al manteniment estrictament de neteja, calefacció, ventilació, enllumenat, aigua, assegurances i altres despeses d?immobles.   
Concepte 259. Activitats docents i complementàries.   
En aquest concepte, la numeració del qual coincideix amb la de l'únic concepte pel qual fins ara s'estableixen els lliuraments al Centre) s'inclouran les factures de   
- Adquisició d'impresos i fitxes per a la utilització en relació amb l'alumnat amb motiu de les activitats pròpiament docents (avaluacions, classes pràctiques, etc.).   
- Factures en general que suposen l'adquisició de tots aquells materials, serveis subministraments que tinguen caràcter fungible o no inventariable.   
Concepte 263. Conservació i reparació de material inventariable.   
D'acord amb la denominació expressada per aquest concepte, seran aplicables les despeses ocasionades per la reparació i conservació de mobles en general, equip d'oficina, màquines i instal·lacions de taller, aparells i instrumental i qualsevol altre material inventariable.   
En cap cas no podran fer-se adquisicions de material inventariable dels tipus abans esmentats ni de qualsevol altre tipus, amb càrrec a aquest concepte. Tals adquisicions hauran de ser sol·licitades directament a la Direcció General de Programació i Inversions, en expedient documentant-ne la necessitat, amb l'aportació de les ofertes o pressupostos de tres coses comercials acompanyades de l'informe del Coordinador o Inspector de Batxillerat corresponent i tramesos a través dels Serveis Territorials.   
ANNEX IV  
Veure imatge